 Akizungumza na gazeti hili jana, Katibu Mkuu wa Chama cha Mchezo huo mkoani Mwanza (MRBA), Shomari Almasi alisema hatua hiyo ya ligi itachezwa kwa mtindo wa mtoano.Amezitaja timu zilizoingia nusu fainali kuwa ni Profile, Planet, Bugando Heat na Spiders.Alisema kesho, Profile na Heat zitaoneshana kazi Uwanja wa Chuo cha Benki Kuu Tanzania (BoT) uliopo Pasiansi wakati Spider na Planet wataoneshana kazi Uwanja wa Chuo cha Ualimu Butimba. Akizungumzia kuhusu kalenda ya chama chao, Shomari alisema Kalenda bado ni changamoto na ndio wanapigania kutengeneza.“Tunataka kumaliza ligi ya mkoa na ndipo tushughulikie masuala mengine ya kikapu na tunakwenda kumaliza ligi bila udhamini,” alisema.Akielezea kuhusu ushiriki wa klabu bingwa alisema maandalizi bado utata.“Mandalizi ya klabu bingwa taifa, kiukweli bado ni ngumu kutokana na udhamini wa ligi hatuna hata vilabu vyetu bado hali yake sio nzuri, ushiriki wetu bado ni tete kutokana na hali ya klabu zetu,” alisema Shomari.